भोजपुरी साहित्य प्रेमी लोगन के सादर परनाम,
ओपन बुक्स ऑनलाइन परिवार पिछला कई महिना से हर महीने सफलता पूर्वक "OBO लाइव मुशायरा" अउर "OBO लाइव महा इवेंट" के आयोजन कर रहल बा, एह सफलता से उत्साहित होके रउआ लोगन खातिर एगो अउर अनूठा अउर अपना तरह के अंतरजाल पर एकलउता लाइव कार्यक्रम ले के आवत बा जेकर नाम बा "OBO लाइव विश्व भोजपुरी कवि सम्मेलन" एह कवि सम्मेलन मे विश्व के कोना कोना मे बईठल भाई, बहिन लोग भाग ले सकत बा अउर आपन भोजपुरी रचना के प्रस्तुति लाइव कर सकत बा साथ मे प्रस्तुति पर आपन टिप्पणी भी दे सकत बा लोगन |
कार्यक्रम के रूप रेखा :-
कार्यक्रम प्रारंभ :- दिनांक १२, फरवरी दिन शनिवार
कार्यक्रम समाप्त :- दिनांक १३, फरवरी दिन रविवार
नियम :-
१- रचना भोजपुरी मे ही होखे के चाही |
२- रचना अइसन होखे के चाही जेके आपन परिवार मे माई बहिन के साथ पढ़ आ सुन सकल जाव |
३- रचना पहिले से कवनो वेब साईट चाहे ब्लॉग पर पहिले से प्रकाशित ना होखे के चाही, अगर कवनो प्रिंट माध्यम मे प्रकाशित बा तब वोह रचना के प्रस्तुति के अनुमति बा |
४- रचना मौलिक माने आपन लिखल होखे के चाही कोई अउर के ना, एगो कवि आपन प्रस्तुति एक से अधिक बार दे सकत बाडन, बस ध्यान इहे रखे के बा की रचना के स्तर बनल रहे माने quantity के चक्कर मे Quality ख़राब न हो जाय |
५- अबही Reply बॉक्स बंद रही जवन ठीक कार्यक्रम प्रारंभ यानी की १२ तारीख लागते खोल दिहल जाई अउर १३ तारीख ख़तम भईला पर बंद कर देवल जाई |
६- अगर रउआ कवनो कारण से आपन रचना समय से पोस्ट करे मे असमर्थ बानी त आपन रचना इ-मेल admin@openbooksonline.com पर भेज दिही | राउर रचना एडमिन OBO द्वारा राउर नाम से पोस्ट कर देवल जाई, वईसे कोशिश करी की रउआ अपने से पोस्ट कर दिही |
७- रउआ अगर अबही ले ओपन बुक्स ऑनलाइन परिवार से नईखी जुडल त www.openbooksonline.com पर जाके sign up कर के OBO के मुफ्त सदस्यता ले लिही फिर भोजपुरी साहित्य समूह के ज्वाइन कर लिही |
८- अधिक जानकारी खातिर रउआ हमर इ-मेल ganesh3jee@gmail या मोबाइल नंबर ०९४३१२८८४०५ चाहे एडमिन OBO के इ-मेल admin@openbooksonline.com पर संपर्क कर सकत बानी |
राउर आपन ही
गनेश जी "बागी"
Views: 67
Replies are closed for this discussion.
बागी जी भोजपुरी इवेंट शुरू करने की पहल के लिये बहुत सारी शुभकामनाये ! हमारे बहुत से सदस्य भोजपुरी भाषी नहीं हैं और जो मुझ जैसे हैं भी उन्होंने कभी अपनी मातृभाषा में कलम नहीं चलाई ,परन्तु आपने इस इवेंट के ज़रिये नयी संभावनाओं को गुंजाइश दी है |आपको कोटिश साधुवाद !हर छोटी पहल इतिहास में अपनी बड़ी पहचान बनाती है |
एगो बधाई गीत उनकर भेजत बानी \
पंडित हरी राम द्विवेदी का गीत
"बाजे हो महराज बधईया बाजे "
सुत जनमें सुख आस पुराईल
अंचरा भरलें कोख जुडाईल
गीतन भरी अंगनईया बधईया बाजे
बाजे हो महराज बधईया बाजे
ममता हुलसे अति सुख पावे
नाचै गावै नेग लुटावै
गावे सगुनी चिरईया बधईया बाजे
बाजे हो महराज बधईया बाजे
कवन प्रीति-रस पागे बखरी
नन्द भवन अस लागे बखरी
जनमे कुंवर कन्हईया बधईया बाजे
बाजे हो महराज बधईया बाजे
सुघर बंस के बिरवा फूलै
नैन पुतरियन सपना झूलै
सबहीं लेत बलईया बधईया बाजे
बाजे हो महराज बधईया बाजे |
bho_Deva bho_Deva mag_Deva hin_Deva hin_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva eng_Latn eng_Latn hin_Deva bho_Deva bho_Deva hin_Deva awa_Deva bho_Deva hne_Deva hin_Deva mai_Deva awa_Deva bho_Deva hin_Deva mar_Deva bho_Deva hne_Deva hin_Deva bho_Deva mag_Deva hne_Deva hin_Deva